התזמורת הסימפונית של שיקגו

התזמורת הסימפונית של שיקגו (באנגלית: Chicago Symphony Orchestra), שמקום מושבה הקבוע ברוב חודשי השנה הוא בשיקגו, אילינוי ומושב הקיץ שלה הוא בהיילנד פארק, אילינוי, היא אחת התזמורות המובילות בעולם. בשנת 1891 הזמין נורמן פיי, איש עסקים משיקגו, את תיאודור תומאס להקים תזמורת בשיקגו. הקונצרט הראשון של "תזמורת שיקגו", כפי שנקראה אז, התקיים ב-16 באוקטובר של אותה שנה, בתיאטרון אודיטוריום, בניצוח תיאודור תומאס. התזמורת היא בין הוותיקות ביותר בארצות הברית. הקדימו אותה הפילהרמונית של ניו יורק, התזמורת הסימפונית של בוסטון ותזמורת סנט לואיס. אולם התזמורת (כיום המרכז הסימפוני) בשדרות מישיגן דרום תוכנן על ידי האדריכל המפורסם בן שיקגו, דניאל ברנהם והושלם בשנת 1904. מאסטרו תומאס שימש מנהל מוזיקלי במשך 13 שנים עד מותו, זמן קצר אחרי שאולמה החדש של התזמורת נחנך בשנת 1905. שם התזמורת שונה ל"תזמורת תיאודור תומאס", והשם עודנו מתנוסס על חזית "המרכז הסימפוני". בשנת 1905 התמנה פרדריק סטוק למנהל מוזיקלי והתמיד במשרתו עד 1942. שמה של התזמורת שונה ל"תזמורת הסימפונית של שיקגו" בשנת 1913. שאר המנהלים המוזיקליים של התזמורת כוללים את דזירה דפו, ארטור רודז'ינסקי, רפאל קובליק, פריץ ריינר, ז'אן מרטינו, גאורג שולטי, דניאל בארנבוים, ברנרד הייטינק וריקרדו מוטי. מעון הקיץ של התזמורת הוא פסטיבל רוויניה, המתקיים מדי שנה בהיילנד פארק, אילינוי. התזמורת מנגנת שם כל קיץ מאז 1906, שהייתה שנתו השלישית של הפסטיבל. מנצחים רבים הופיעו לראשונה עם תזמורת שיקגו ברוויניה, ואחדים המשיכו עמה וקיבלו תואר "מנהל אמנותי" (או מנצח אורח ראשי לעונת הקיץ) ברוויניה. משנת 2005 ג'יימס קונלון הוא המחזיק בתואר המנהל המוזיקלי של רוויניה. לתזמורת היו גם לא מעט מנצחים אורחים ידועי שם, ביניהם ריכרד שטראוס, קאמי סן-סנס, אדוארד אלגר, סייג'י אוזאווה, ג'יימס לוויין, ליאונרד סלטקין, אנדרה פרווין, מייקל טילסון תומאס, ליאונרד ברנשטיין, לאופולד סטוקובסקי, מורטון גולד, אריך ליינסדורף, וולטר הנדי, יוג'ין אורמנדי, גאורג סל ושארל מינש. רבים מאורחים אלה גם הקליטו עם התזמורת. יש גם "מנצחים אורחים ראשיים" נבחרים, קרלו מריה ג'וליני בסוף שנות ה-60' וראשית ה-70', וקלאודיו אבאדו, שהחליף את ג'וליני במשרה זו. פייר בולז היה מנצח אורח ראשי בין השנים 1995 - 2016. תזמורת שיקגו הקליטה יותר מ-900 תקליטים, שזכו במספר מרשים של פרסים. תיאודור תומאס (1891 - 1905) פרדריק סטוק (1905 - 1942) דזירה דפו (1943 - 1947) ארטור רודז'ינסקי (1947 - 1948) רפאל קובליק (1950 - 1953) פריץ ריינר (1953 - 1962) פריץ ריינר (יועץ מוזיקלי) (1962 - 1963) ז'אן מרטינו (1963 - 1968) אירווין הופמן (1968 - 1969) (בפועל) סר גאורג שולטי (1969 - 1991) סר גאורג שולטי (מנהל מוזיקלי כבוד) דניאל בארנבוים (1991 - 2006) ברנרד הייטינק (2006 - 2010) (מנצח ראשי) ריקרדו מוטי (2010 - 2023) (מנהל מוזיקלי אמריטוס) קלאוס מקלה (מיועד, צפוי לנצח בשנת 2027) קרלו מריה ג'וליני 1969 - 1972 קלאודיו אבאדו 1982 - 1985 פייר בולז 1995 - 2016 ג'ון קוריליאנו (1987 - 1990) שולמית רן (1990 - 1997) אוגוסטה ריד תומאס (1997 - 2006) אוסוולדו גוליחוב (2006 - 2010) מארק-אנתוני טורנז' (2006 - 2010) אנה קליין (2010 - 2015) מייסון בייטס (2010 - 2015) אליזבת אוגונק (2015 - 2018) סמואל אדמס (2015 - 2018) מיסי מזולי (2018 - 2021) ג'סי מונטגומרי (2021 - 2024) התזמורת האזרחית של שיקגו (באנגלית: Civic Orchestra of Chicago) היא התזמורת המכינה הראשונה בארצות הברית הקשורה בתזמורת סימפונית חשובה, התזמורת נוסדה בשנת 1919 על ידי פרדריק סטוק ומטרתה היא לגייס מוזיקאים קדם-מקצועיים ולהכשיר אותם להיות נגני תזמורת ברמה גבוהה. בוגרים רבים המשיכו לנגינה בתזמורת הסימפונית של שיקגו או בתזמורות חשובות אחרות. התזמורת האזרחית מופיעה בשישה קונצרטים תזמורתיים ובסדרה קאמרית מדי שנה במרכז הסימפוני ובאולמות אחרים באזור שיקגו, כולם פתוחים לקהל ללא תשלום. מדיה וקבצים בנושא התזמורת הסימפונית של שיקגו בוויקישיתוף אתר האינטרנט הרשמי של התזמורת הסימפונית של שיקגו (באנגלית) התזמורת הסימפונית של שיקגו, ברשת החברתית פייסבוק התזמורת הסימפונית של שיקגו, ברשת החברתית אקס (טוויטר) התזמורת הסימפונית של שיקגו, ברשת החברתית אינסטגרם התזמורת הסימפונית של שיקגו, סרטונים בערוץ היוטיוב התזמורת הסימפונית של שיקגו, באתר ספוטיפיי התזמורת הסימפונית של שיקגו, באתר סאונדקלאוד (באנגלית) התזמורת הסימפונית של שיקגו, באתר AllMusic (באנגלית) התזמורת הסימפונית של שיקגו, באתר MusicBrainz (באנגלית) התזמורת הסימפונית של שיקגו, באתר דיזר התזמורת הסימפונית של שיקגו, באתר Discogs (באנגלית) התזמורת הסימפונית של שיקגו, באתר Songkick (באנגלית) התזמורת הסימפונית של שיקגו, באתר בילבורד (באנגלית) התזמורת הסימפונית של שיקגו, באתר אנציקלופדיה בריטניקה (באנגלית)